දෙදාස් දාහත වර්ෂයේ වෙසක් පොහොය යෙදී තිබූ මැයි දස වැනිදාට පෙර දින එනම් නව වැනිදා රාත‍්‍රී අටත් නවයත් අතර පිළියන්ඳළ නගරයේ මුළුමහත් ජනතාවම භීතියට පත් කරමින් නියෝමාල් රංගජීව මහතා මත්ද්‍රව්‍ය මිලදී ගන්නෙකු ලෙස වෙස් වළාගෙන පැමිණි ඇල්ටෝ රථය ඉලක්ක කරගනිමින් එල්ල වූ වෙඩි ප‍්‍රහාරය පිළිබඳ පුවත විද්‍යුත් මාධ්‍ය ඔස්සේ බොහෝ දෙනාගේ සවන් තුළට රිංගා ගත්තේ පාතාලය යළි හිස එසවීමේ භීතිය හා රංගජීවලා වගේම මෙම සිදුවීමෙන් විපතට පත් අහිංසක දරුවන් පිළිබඳ දුකත් කනගාටුවත් සමගය.